23/10/2018 | Administración LocalMunicipal
Vedra
Secretaría-Intervención
Bases para a provisión dunha praza de auxiliar administrativo/a como funcionario/a de carreira

O Pleno do Concello, en sesión ordinaria celebrada o día vinte e seis de setembro do ano que andamos, acordou aprobar as seguintes bases para a provisión dunha praza de auxiliar administrativo/a como funcionario/a de carreira, mediante o sistema de oposición (quenda libre) O que se fai público para xeral coñecemento. É obxecto das presentes bases a selección para a provisión de 1 praza de auxiliar-administrativo/a como funcionario/a de carreira, mediante o sistema de oposición (quenda libre). Esta praza inclúese na Oferta de Emprego Público do Concello de Vedra correspondente ao exercicio 2018. Descrición do posto: -Grupo C. Subgrupo: C2. Clasificación: escala de administración xeral. Subescala: auxiliar. Nivel: 14. Categoría: auxiliar administrativo/a. Número de prazas: 1 As funcións a realizar serán as propias do posto segundo determina o artigo 169 do RD 781/1986, de 18 de abril, polo que se aproba o texto refundido das disposicións legais vixentes en materia de réxime local. Oposición. a) Estar en posesión ou en condicións de obter na data de finalización do prazo de presentación de solicitudes o título de Graduado/a en Educación Secundaria Obrigatoria. Así mesmo, atenderase ao diposto na Orde EDU/1603/2009, do 10 de xuño, pola que se establecen equivalencias cos títulos de Graduado en ESO e de Bacharelato regulados na Lei orgánica 2/2006, do 3 de maio, de Educación, modificada pola Orde EDU/520/2011, do 7 de marzo. No caso de titulacións obtidas no extranxeiro deberase estar en posesión da correspondente credencial de homologación. b) Ter nacionalidade española ou atoparse comprendido/a no eido de aplicación do artigo 57 do Real Decreto Lexislativo 5/2015, do 30 de outubro, polo que se aproba o Texto Refundido do Estatuto do Empregado Público (TREBEP). c) Ter cumpridos 16 anos de idade, e non exceder da idade establecida como máxima para o ingreso nun corpo ou escala, así como non exceder no seu caso, a idade máxima de xubilación forzosa. d) Posuír a capacidade funcional para o desempeño das funcións da praza a que se aspira. e) Non ter sido separado/a mediante expediente disciplinario do servizo de ningunha Administración ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa foi separada ou inhabilitada. No caso de ser nacionais doutros estados, non estar inhabilitado/a ou en situación equivalente, nin ter sido sometido a sanción disciplinaria ou equivalente que impida, no Estado de procedencia o acceso ao emprego público nos termos anteriores. f) Non estar incurso en ningún dos supostos de incompatibilidade previstos na Lei 53/1984, de 24 de decembro. g) Estar en posesión do título acreditativo de nivel de coñecemento da lingua Galega Celga 3 ou equivalente. As persoas aspirantes que non acrediten estar en posesión do Celga 3 ou equivalente deberán facer unha proba de acreditación do coñecemento da lingua galega. h) Ter aboado a correspondente taxa de dereitos de exame segundo a vixente ordenanza fiscal deste concello. Todos os requisitos enumerados nestas bases deberán cumprirse no día de finalización do prazo de presentación de solicitudes e conservarse ata o momento da toma de posesión 4.1.- Para ser admitidas ao proceso selectivo bastará con que as persoas aspirantes manifesten na súa solicitude que reúnen todos e cada un dos requisitos esixidos na base terceira, referidos á data de finalización do prazo de presentación de solicitudes. O cumprimento destes requisitos será acreditado mediante a presentación dos documentos correspondentes na forma prevista na base undécima.4.2.- Terminado o prazo de presentación de solicitudes o titular do órgano competente ditará Resolución declarando aprobada a lista provisional de persoas admitidas e excluídas, no prazo máximo de dous meses. A Resolución, que conterá a lista completa de persoas aspirantes admitidas e excluídas, deberá publicarse no Boletín Oficial da Provincia da Coruña, no Taboleiro de Edictos do Concello de Vedra e na páxina web municipal (www.concellodevedra.com). 4.3.- As persoas aspirantes excluídas expresamente, así como as que non figuren na relación de persoas admitidas nin na de excluídas, disporán dun prazo único e improrrogable de dez días hábiles, contados a partir do seguinte ao da publicación da Resolución no Boletín Oficial da Provincia da Coruña, para emendar o defecto que motivara a súa exclusión ou a súa non inclusión expresa. As persoas que dentro do prazo sinalado non emendasen os defectos xustificando o seu dereito a ser admitidas, serán definitivamente excluídas do proceso selectivo. Os erros na consignación dos datos persoais rectificaranse de oficio ou a instancia da persoa interesada en calquera momento do proceso selectivo.4.4.-Finalizado o prazo de emenda de defectos das solicitudes, publicarase no Boletín Oficial da Provincia da Coruña unha resolución declarando aprobada a relación definitiva de persoas aspirantes admitidas e excluídas, no prazo máximo dun mes, que poderá ser prorrogado por causas xustificadas e previa resolución motivada. A proposta do Tribunal cualificador, poderase indicar na citada resolución, a data, lugar e hora de realización da primeira proba, sen prexuízo de que con anterioridade o Tribunal publique estas mediante Anuncio do Tribunal cualificador. As solicitudes dirixiranse ao Alcalde-presidente do Concello de Vedra, e presentaranse no Rexistro Xeral do Concello de Vedra no prazo dos 20 días naturais a partir do seguinte a aquel no que apareza o anuncio da convocatoria no Boletín Oficial do Estado. A citada solicitude conterá, alomenos, os datos persoais do/da solicitante, enderezo, núm. de teléfono fixo/móbil, enderezo de correo electrónico e a denominación da praza convocada á cal opta. As solicitudes tamén poderán presentarse nas demais formas que determina o artigo 16.4 da Lei 39/2015 do Procedemento Administrativo Común das Administracións Públicas. No caso de presentase as solicitudes en lugar distinto do rexistro xeral deste Concello, deberá remitirse ao correo correo@concellodevedra. com copia da instancia dentro do citado prazo de presentación de solicitudes. O Concello porá a disposición das persoas interesadas un modelo de solicitude nas oficinas do Rexistro municipal e a través da súa páxina web www.concellodevedra.com. Non será necesaria a compulsa dos documentos que se presenten fotocopiados, sen prexuízo de que, en calquera momento, o Tribunal cualificador ou os órganos competentes do Concello de Vedra poidan requirir ás persoas aspirantes que acrediten a veracidade das circunstancias e documentos achegados. Xunto coa solicitude achegarase obrigatoriamente: a) Fotocopia do DNI. b) Fotocopia do certificado acreditativo do coñecemento da lingua galega, Celga 3 ou equivalente. c) Declaración responsable de cumprir os requisitos sinalados na base terceira, apartados a), d), e) f). d) Xustificante do pagamento da taxa por dereitos de exame. Aquelas persoas aspirantes que estean en situación de discapacidade e soliciten adaptación de tempo e medios para a realización das probas, deberán achegar xunto coa documentación mencionada, a seguinte: a) Solicitalo de modo expreso na súa instancia, concretando as adaptacións concretas que pretende. b) Achegar fotocopia compulsada de ditame técnico facultativo emitido polo órgano técnico de cualificación do grado de discapacidade competente, acreditando de forma fidedigna as deficiencias permanentes que deron orixe ao grado de discapacidade recoñecido, a efectos de que o órgano de selección poida valorar a procedencia ou non das adaptacións solicitadas. Só se poderá solicitar e outorgar esta adaptación se a persoa aspirante presenta especiais dificultades para a realización das probas de oposición e así se acredita co ditame técnico facultativo e estas adaptacións gardan relación directa coa proba a realizar. As adaptacións de tempo deberán axustarse ao previsto na Orden PRE/1822/2006 de 9 de xuño, do Ministerio da Presidencia. As persoas participantes deberán aboar a cantidade de dezasete euros (17,00 €) en concepto de dereitos de exame segundo a vixente ordenanza fiscal nº 6 deste Concello. Esta taxa será ingresada na conta nº ES44 2080 0330 1731 1000 0020 aberta en ABANCA. No xustificante de aboamento, que se deberá achegar á solicitude, deberase facer constar o nome e apelidos do/a aspirante así como a denominación da praza a que se presenta.7.1. O tribunal cualificador está constituído da seguinte forma: - Presidente/a: un/unha funcionario/a. - Secretario/a: o Secretario-Interventor do Concello de Vedra ou persoa que legalmente o substitúa. - Vogais: catro funcionarios/as ou persoal laboral fixo O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 do Texto refundido da Lei do Estatuto básico do empregado público.7.2. Os membros do tribunal deberán absterse de intervir e notificaranllo ao órgano convocante, cando concorran neles circunstancias das previstas no art.23 da Lei 40/2015, do 1 de outubro, do réxime xurídico do sector público ou se realizaron tarefas de preparación ás probas selectivas nos cinco anos anteriores á publicación desta convocatoria. Na sesión de constitución do Tribunal, o Presidente esixirá dos membros do Tribunal declaración formal de non acharse incursos nestas circunstancias. Esta declaración deberá ser tamén cumprimentada polos asesores especialistas e polo persoal auxiliar que o Tribunal incorpore aos seus traballos. Así mesmo, as persoas aspirantes poderán recusar aos membros do tribunal cando concorran as devanditas circunstancias. O tribunal cualificador resolverá as dúbidas que puideran xurdir na aplicación destas normas, así como o que se deba facer nos casos non previstos. Os/as vogais deberán posuír titulación ou especialización igual ou superior á esixida para o acceso á praza convocada (RD 896/91 do 7 de xuño, art.4 e). De acordo co artigo 14 da Constitución Española, os Tribunais velarán polo cumprimento do principio de igualdade de oportunidades entre ambos sexos.7.3. Cando o procedemento selectivo por dificultades técnicas ou doutra índole así o aconsellase, o Tribunal poderá dispoñer a incorporación aos seus traballos de asesores/as especialistas, para todas ou algunha das probas, de acordo co previsto nas correspondentes convocatorias. Os devanditos asesores/as colaborarán co órgano de selección exclusivamente no exercicio das súas especialidades técnicas, e terán voz pero non voto. Así mesmo, os Tribunais poderán valerse de persoal auxiliar durante o desenvolvemento material dos exercicios, cuxa designación deberá comunicarse ao órgano competente, que haberá de autorizar o número de persoal auxiliar proposto. O nomeamento dos asesores especialistas e persoal auxiliar publicarase mediante Anuncio do Tribunal Cualificador no Taboleiro de Edictos do Concello de Vedra e na páxina web municipal: www.concellodevedra.com. 7.4. Para a válida constitución dos Tribunais, para os efectos da celebración das sesións, deliberacións e toma de acordos, requirirase a presenza do/a Presidente/a e o/a Secretario/a ou, no seu caso, de quen lles substitúa, e da metade polo menos do resto dos seus membros.7.5. O Tribunal adoptará os seus acordos por maioría dos membros presentes en cada sesión. En caso de empate repetirase a votación ata unha terceira vez na que, se persiste o empate, este dirimirao a Presidencia co seu voto. Para as votacións seguirase a orde establecida na Resolución de nomeamento dos membros do tribunal, votando en último lugar o/a Presidente/a. Os acordos do tribunal poderán ser impugnados nos supostos e na forma establecida na Lei 40/2015. O tribunal continuará constituído ata tanto se resolvan as reclamacións expostas ou as dúbidas que poida suscitar o procedemento selectivo.7.6. Durante o desenvolvemento das probas selectivas os Tribunais resolverán todas as dúbidas que puidesen xurdir na aplicación das bases da convocatoria, e adoptarán os acordos que garantan a boa orde do proceso no non previsto expresamente por aquelas. As incidencias que poidan xurdir respecto da admisión de aspirantes nas sesións de celebración de exames serán resoltas polo Tribunal cualificador, quen dará traslado ao órgano competente. Os tribunais poderán requirir ás persoas aspirantes, en calquera momento do proceso, a documentación acreditativa dos requisitos esixidos na convocatoria. En caso de constatarse que algunha das persoas aspirantes non reúne un ou varios dos requisitos, o Tribunal, previa audiencia ao/á interesado/a, deberá emitir proposta motivada de exclusión do proceso selectivo, dirixida ao órgano que aprobase a relación definitiva de aspirantes admitidos/as, comunicando, así mesmo, as inexactitudes ou falsidades formuladas pola persoa aspirante na súa solicitude de participación para os efectos pertinentes. Contra a Resolución do devandito órgano poderán interpoñerse os recursos administrativos que procedan. Así mesmo, se o Tribunal durante o desenvolvemento do proceso selectivo tivese coñecemento ou dúbidas fundadas de que algunha das persoas aspirantes carece de capacidade funcional para o desempeño das tarefas e funcións habituais da categoría obxecto da convocatoria, solicitará informe preceptivo dos órganos técnicos competentes, o cal será evacuado no prazo máximo de dez días e terá o carácter de determinante para resolver. Desta actuación darase coñecemento ao/á interesado/a, ao obxecto de que poida formular as alegacións que estime oportunas. Se do contido do ditame se desprendese que a persoa aspirante carece de capacidade funcional, o Tribunal emitirá proposta motivada de exclusión do proceso selectivo dirixida ao órgano competente. Ata que se dite a oportuna Resolución polo órgano competente a persoa aspirante poderá continuar participando condicionadamente no proceso selectivo. Os Tribunais poderán excluír a aquelas persoas opositoras en cuxas follas de exame figuren nomes, marcas ou signos que permitan coñecer a identidade dos autores ou leven a cabo calquera actuación de tipo fraudulento durante a realización dos exercicios. As resolución dos tribunais vinculan á Administración municipal aínda que esta, no seu caso, poida proceder á súa revisión conforme ao previsto nos artigos 106 e seguintes da Lei 39/2015, do 1 de outubro, do procedemento administrativo común das administracións públicas, nese caso haberán de practicarse de novo as probas ou trámites afectados polas irregularidades Primeiro exercicio. De carácter obrigatorio e eliminatorio A primeira proba consistirá en contestar por escrito a un cuestionario de 50 preguntas tipo test, máis 5 de reserva, de carácter teórico, todas elas referidas ao temario de materias que se recolle no anexo I das bases. O exercicio terá a duración máxima de 60 minutos. O exercicio cualificarase de 0 a 50 puntos e, para superalo, será necesario obter un mínimo de 25 puntos. As respostas correctas puntuarán 1 punto e por cada resposta incorrecta restaranse 0.50 puntos. As non contestadas non terán valoración. Segundo exercicio. De carácter obrigatorio e eliminatorio Consistirá en desenvolver por escrito dous temas elixidos ao azar no día do exercicio. O Tribunal determinará o nivel de coñecementos esixidos para alcanzar a puntuación mínima. Este exercicio cualificarase de 0 a 50. Para superalo será necesario obter un mínimo de 25 puntos. Terceiro exercicio. De carácter obrigatorio e eliminatorio Consistirá en transcribir no tempo que o tribunal determine un documento facilitado por este a soporte informático no programa LibreOffice Writer. Valorarase a súa presentación acorde ao formato do texto orixinal e a corrección dos erros ortográficos detectados. O exercicio cualificarase de 0 a 50 puntos e para superalo será necesario obter un mínimo de 25 puntos Cuarto exercicio.- De carácter obrigatorio e eliminatorio Este exercicio consistirá na tradución sen dicionario dun fragmento dun documento administrativo proposto polo tribunal e no tempo máximo que este determine. Este exercicio será cualificado de “apto” ou “non apto”. Quedan exentos de realizar esta proba as persoas aspirantes que acrediten estar en posesión do CELGA 3 ou equivalente debidamente homologado polo órgano competente en materia de política lingüística da Xunta de Galicia.9.1. O proceso de selección realizarase a través do sistema de oposición.9.2. Desde a total conclusión dun exercicio ou proba ata o comezo do seguinte deberá transcorrer un prazo mínimo de setenta e dúas horas e máximo de corenta e cinco días naturais.9.3. As persoas aspirantes serán convocadas para cada exercicio da oposición en chamamento único aínda que este se divida en varias sesións, debendo asistir as persoas aspirantes á sesión á que fosen convocadas. Serán excluídos do proceso selectivo aquelas persoas aspirantes que non comparezan, salvo nos supostos alegados e xustificados con anterioridade á celebración do exercicio, debendo o Tribunal adoptar resolución motivada para ese efecto. A non presentación dunha persoa aspirante a calquera dos exercicios obrigatorios no momento de ser chamada determinará automaticamente o decaemento do seu dereito para participar no mesmo e nos sucesivos, quedando excluído en consecuencia do procedemento selectivo.9.4. Se algunha das persoas aspirantes non puidese completar o proceso selectivo por mor de embarazo de risco ou parto debidamente acreditados, a súa situación quedará condicionada á finalización deste e á superación das fases que quedasen aprazadas, non podendo demorarse estas de maneira que se menoscabe o dereito do resto das persoas aspirantes a unha resolución do proceso axustada a tempos razoables, o que deberá ser valorado polo Tribunal, e en todo caso a realización das mesmas terán lugar antes da publicación da lista de aspirantes que superaron o proceso selectivo.9.5. A orde de actuación dos/as opositores/as iniciarase alfabeticamente polo primeiro da letra que resultase do sorteo anual realizado pola Secretaría do Estado para a Administración Pública a que se refire o artigo 17 do Regulamento Xeral de ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado por Real Decreto 364/1995, do 10 de marzo.9.6. Concluído cada un dos exercicios da oposición, o Tribunal fará pública, no taboleiro de Edictos do Concello de Vedra e na páxina web municipal www.concellodevedra.com a relación de persoas aspirantes que o superasen, con indicación da puntuación obtida. Dita publicación efectuarase no prazo máximo dun mes, que poderá ser prorrogado, por unha soa vez, por causas xustificadas e previa resolución motivada.10.1. A orde de prelación das persoas aspirantes que superen o proceso selectivo realizarase de acordo coa suma das puntuacións obtidas nos distintos exames.10.2. No caso de empate na puntuación final do proceso selectivo establécese a seguinte orde de prioridade: 1º A nota máis alta no primeiro exercicio.2º A nota máis alta no segundo exercicio.3º A nota máis alta no terceiro exercicio.10.3. O tribunal non poderá declarar que superaron as probas selectivas un número superior de persoas aspirantes ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das persoas aspirantes seleccionadas ou cando da documentación achegada por estas se deduza que non cumpren os requisitos esixidos ou por circunstancias sobrevidas se deduza a imposibilidade de incorporación dalgunha das persoas aspirantes, antes do seu nomeamento ou toma de posesión, o órgano competente poderá requirir do Tribunal relación complementaria de aspirantes que sigan aos propostos para o seu posible nomeamento como funcionario/a de carreira.11.1. No prazo de vinte días naturais, contados dende o día seguinte a aquel en que se fixese pública a lista definitiva de persoas aspirantes aprobadas no Boletín Oficial da Provincia, os/as aspirantes propostos/as achegarán os documentos que a continuación se relacionan: a) Fotocopia e orixinal do DNI, pasaporte ou calquera outro documento acreditativo da nacionalidade en vigor. b) No caso de aspirantes que concorresen ás probas selectivas por tratarse de cónxuxes, ou descendentes do cónxuxe, de españois ou nacionais de países membros da Unión Europea deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa da persoa española ou da nacional da Unión Europea coa que existe este vínculo, de que non está separado/a de dereito do seu cónxuxe e, no seu caso, do feito de que o/a aspirante vive ás súas expensas ou está ao seu cargo. c) Fotocopia e orixinal do título esixido nas bases específicas ou certificación académica que acredite ter realizados e superados os estudos completos necesarios para a expedición deste. No caso de titulacións obtidas no estranxeiro deberase achegar a documentación acreditativa da súa homologación ou validación. d) Declaración xurada ou promesa de non estar separado/a mediante expediente disciplinario do servizo de calquera das Administracións Públicas ou dos órganos constitutivos ou estatutarios das Comunidades Autónomas, non encontrarse no caso de inhabilitación absoluta ou especial para o desempeño de función públicas por resolución xudicial para o acceso á escala, subescala, clase e categoría de funcionario/a na que fose separado/a ou inhabilitado/a. As persoas nacionais doutros Estados deberán acreditar igualmente non encontrarse inhabilitadas ou en situación equivalente, nin estar sometidas a sanción disciplinaria ou equivalente que impida, no seu Estado, o acceso á función pública. e) Documentación acreditativa dos restantes requisitos.11.2. Conforme ao disposto no artigo 23.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos funcionarios Civís da Administración Xeral do Estado, quen dentro do prazo indicado no apartado 9.1, e salvo os casos de forza maior, non presentasen a documentación esixida nas bases da convocatoria ou do exame desta se deducise que carecen dalgún dos requisitos esixidos por estas, non poderán ser nomeados funcionarios/as de carreira, quedando anuladas todas as súas actuacións, sen prexuízo da responsabilidade na que puidesen incorrer por falsidade nas súas solicitudes de participación.12.1. Concluído o proceso selectivo, quen o superase e achegue a documentación acreditativa do cumprimento dos requisitos esixidos na convocatoria, será nomeado/a funcionario/a de carreira polo titular do órgano competente, no prazo máximo de catro meses desde a publicación da relación de aprobados/as no Boletín Oficial da Provincia. Con carácter xeral, tentarase que este prazo de catro meses este comprendido dentro do prazo xeral de tres anos de execución das Ofertas de Emprego Público, previsto no artigo 70 da Texto refundido da Lei do estatuto básico do empregado público aprobado polo Real decreto lexislativo 5/2015, do 30 de outubro.12.2. O nomeamento e a data de toma de posesión como funcionario/a de carreira publicaranse no Boletín Oficial da Provincia da Coruña. Transcorrido o prazo dun mes, o/a aspirante que non teña tomado posesión perderá todos os dereitos adquiridos durante o proceso selectivo, quedando anuladas todas as súas actuacións.13.1. A publicación de todos os actos e acordos derivados deste proceso selectivo e aqueles que se diten durante o desenvolvemento de cada exercicio, realizaranse mediante a súa inserción no Taboleiro de Edictos do Concello de Vedra, sen prexuízo da publicidade que se dará aos devanditos actos a efectos informativos na súa páxina web www.concellodevedra.com. A publicación no Taboleiro de Edictos do Concello será vinculante para os efectos da convocatoria para a realización dos exercicios da fase de oposición, así como a que determine o inicio do cómputo de calquera dos prazos que estean establecidos e sexan de aplicación segundo as bases.13.2. As persoas aspirantes poderán dirixir ao órgano competente as comunicacións sobre incidencias relativas á actuación do Tribunal, así como as reclamacións, queixas, peticións ou suxestións sobre o proceso selectivo.13.3. O tribunal poderá declarar deserta a praza obxecto da presente convocatoria ao non resultar cuberta á súa finalización, por non superar o proceso selectivo ningunha das persoas aspirantes. Aprobarase unha listaxe de reserva para posibles nomeamentos como funcionario/a interino/a conformada por todas aquelas persoas aspirantes que superaran algún dos exercicios do proceso selectivo. A orde estará formada de maior a menor nota acadada na suma dos exercicios e no caso de empate resolverase por sorteo. A presente convocatoria e cantos actos administrativos se deriven dela poderán ser impugnados polas persoas interesadas nos casos e no xeito establecidos pola Lei 39/2015, do 1 de outubro de procedemento administrativo común das administracións públicas. Tema 1. A Constitución española de 1978. Estrutura e principios xerais. Dereitos e deberes fundamentais. O Tribunal Constitucional. A reforma da Constitución. Tema 2. A organización do Estado na Constitución: organización institucional e territorial. A Coroa. As Cortes Xerais. O Poder Xudicial. Tema 3. O Goberno e a Administración. Principios de actuación da Administración pública. A Administración Xeral do Estado. As Comunidades Autónomas: os Estatutos de Autonomía. A Administración Local. A Administración institucional. Tema 4. A organización da Unión Europea. O Consello Europeo, o Consello, o Parlamento Europeo, a Comisión Europea e Tribunal de Xustiza. Competencias da UE. Tema 5. A Lei 7/85, do 2 de abril, Reguladora das Bases do Réxime Local. Disposicións xerais. O municipio. Territorio, poboación, organización e competencias. A provincia. organización e competencias. Tema 6. Funcionamento de órganos colexiados locais; réxime de sesións e acordos. Actas e certificacións de acordos. As resolucións do Presidente da Corporación. As ordenanzas e regulamentos das entidades locais: clases, procedemento de elaboración e aprobación. Tema 7. Lei 39/2015, de 1 de outubro, do procedemento administrativo común das Administracións Públicas. A capacidade de obrar e o concepto de interesado. Identificación e firma dos interesados no procedemento administrativo. Tema 8. Lei 39/2015, de 2 de outubro, de Procedemento Administrativo Común das Administracións Públicas. O acto administrativo: concepto e clases. Requisitos dos actos administrativos. A eficacia dos actos administrativos. Nulidade e anulabilidade. Notificación e publicación. Tema 9. Lei 39/2015, de 2 de outubro, de Procedemento Administrativo Común das Administracións Públicas O procedemento administrativo: iniciación, ordenación, instrución e terminación. A obriga de resolver. O silencio administrativo. Tema 10. Lei 39/2015, de 2 de outubro, de Procedemento Administrativo Común das Administracions Públicas Os recursos administrativos. Concepto e clases, requisitos xerais. Os recursos ordinarios. Tema 11. Lei 40/2015, do 1 de outubro, de Réxime Xurídico do Sector Público. As relacións interadministrativas. Tema 12. Lei 9/2017, de 8 de novembro, de Contratos do Sector Público. Obxecto e ámbito de aplicación. Negocios e contratos excluídos. Tipos de contratos. Contratos administrativos e contratos privados. Tema 13. Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público. Persoal ao servizo das administración públicas. Dereitos e deberes. Código de conduta dos empregados públicos. Tema 14. Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público. Situacións administrativas. Réxime disciplinario. Tema 15. Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Recursos das facendas locais. Enumeración. Os recursos dos municipios: tributos propios. Tema 16. Real Decreto Lexislativo 2/2004 do 5 de marzo, polo que se aproba o texto refundido da Lei Reguladoras das Facendas Locais. Contido e aprobación dos orzamentos. Modificacións de créditos. Execución e liquidación do orzamento. Tema 17. Dereitos e deberes da veciñanza no ámbito local. Información e participación cidadá. Regulamento de participación veciñal do Concello de Vedra. Tema 18. O rexistro de documentos: concepto. O rexistro de entrada e saída: o seu funcionamento nas entidades locais. O Sistema de interconexión de rexistros-SIR. Presentación de instancias e documentos nas oficinas públicas e nos rexistros. Tema 19. O arquivo. Clases de arquivo. Criterios de ordenación do arquivo. Tema 20. Decreto 2/2015, de 12 de febreiro, polo que se aproba o texto refundido das disposicions legais da Comunidade Autónoma de Galicia en materia de igualdade: Disposicións xerais. As condicións de emprego en igualdade na Administración Pública Galega. II Plan de igualdade de oportunidades, dereitos e deberes de mulleres e homes do Concello de Vedra. Tema 21. Lei 19/2013, de 9 de decembro. De transparencia, acceso á información pública e bo goberno. Dereito de acceso á información pública. Exercicio do dereito de acceso á información pública. Tema 22. Regulamento Xeral de Protección de Datos (UE) 2016/679, do 27 de abril de 2016. Dereitos das persoas interesadas: acceso, rectificación, supresión, limitación, portabilidade de datos e oposición. As figuras do responsable e encargado do tratamento de datos e a do delegado/a de Protección de Datos.” Vedra, 17 de outubro de 2018 A Alcaldesa accidental Asdo. Mª. Jesús Piñeiro Caldelas